Eascht im Heabst 1945 hom de Sowjets de aundan Besotzungsmächte  vo Österreich - de Amis, de Britn und de Franzosn - in de Stod lossn. Vo do aun is Wean in via Besotzungssektorn aufteut gwen. Nua da easchte Beziak woa a Ausnaum, do homse de via Besotzungsmächte turnusmäßig obgwexlt. Während da zehnjearign Besotzungszeit is Wean a Zentrum fia internationale Spionageaktivitetn zwischen West und Ost wuan. De Atmosphäre in da besetztn Stod is duach de Novön The Third Man (Der dritte Mann, mit da Musik vom Anton Karas) vom Graham Green eingfaungt wuan, de wos 1949 ois Füm realisiat wuan is.